เป็นหนองในนานหลายเดือนไม่หาย ก่อนหน้าจะไปพบได้ซื้อยามากินเองหลายรอบแต่ไม่หาย จนตัดสินใจไปหา แต่ตรวจปัสวะก็ไม่เจอตรวจเลือดก็ไม่เจอเชื้อ เลยฉีดยากับให้ยาฆ่าเชื้อมากินก็ไม่หาย ผมไปตรวจปัสสาวะ​หลายรอบมากไม่เจอซักรอบ แต่มีอาการแสบตอนปัสสาวะ​ มีหนองติดตามกางเกงใน และผมก็ไม่ได้ไปนอนกับคนที่ติดเชื้อซ้ำด้วย แต่ทำไมไม่หายครับ(ผมไปติดจากข้างนอกมาไม่ได้ใส่ถุงยาง แต่นอนกับแฟนใส่ถุงยางตลอดกลัวแฟนจะรู้มากเพราะเเฟนเป็นสาธารณสุข)​
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ เลือดออกจากช่องคลอดผิดปกติ ตกขาวปนเลือดหรือเป็นหนอง มีทั้งชนิดหนองในแท้ และหนองในเทียม ที่อาการก็มักคล้ายๆกันการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมร่วมมาด้วย เนื่องจากหนองในแท้และหนองในเทียมมักเกิดร่วมกัน ควรกินยาให้หมดตามแพทย์สั่งในกรณีนี้อาจจะเกิดจากการดื้อยาคือได้รับยาจนครบจำนวนที่แพทย์สั่งมาแล้วโรคยังไม่หาย จึงควรกลับไปพบแพทย์ ส่วนใหญ่แพทย์มักจะเก็บตัวอย่างจากอวัยวะเพศไปตรวจดูด้วยว่าเป็นเชื้ออะไรและเชื้อนี้ดื้อหรือไม่ดื้อต่อยาตัวใดบ้าง แต่ถ้าหายขาดไปแล้วแล้วกลับมาเป็นซ้ำอันนี้อาจจะหมายความว่าไปรับเชื้อมาใหม่ ไม่ใช่เชื้อเดิมดื้อยา ควรกลับไปพบแพทย์อยู่ดี เพราะแม้อาการจะคล้ายกับของเดิม แต่อาจจะไม่ใช่เชื้อเดิมหรือโรคเดิมก็ได้ จึงใช้ยารักษาต่างกันค่ะ ไม่แนะนำซื้อยารับประทานเองและควรใส่ถุงยางอนามัยขณะมีเพศสัมพันธ์ทุกครั้ง ไม่เปลี่ยนคู่นอนบ่อยๆ